Patrice Talon
<s>Patrice Guillaume Athanase Talon (Ouidah, 1. svibnja 1958.) je beninski biznismen i političar, od 6. travnja 2016. godine je 11. predsjednik Benina.</s>

<s>Rođen je 1958. godine u Ouidi, u fonskoj obitelji koja se generacijama ranije bavila trgovinom robljem.</s><s>Školovao se u Dakaru i Parizu, a kao mlad je želio postati pilot, ali nije prošao liječnički test tako da je morao odustati od toga.</s><s>Početkom 80-ih godina, Talon je ušao u posao trgovine poljoprivrednim proizvodima, što mu je omogućilo da stekne značajne prihode, koje je tokom 90-ih godina uložio u industriju pamuka; u tom je periodu dobio nadimak "Kralj pamuka".</s><s>U politiku je ušao početkom 2000-ih godina te je bio jedan od glavnih financijera budućeg predsjednika Thomasa Bonija Yayija na izborima 2006. godine.</s><s>Njegov bliski odnos s Bonijem Yayijem počeo je pucati nakon kampanje 2011. godine, a tokom 2012. godine se njegovo ime čak spominjalo i u kontekstu navodnog pokušaja atentata na predsjednika.</s><s>Iste godine pobjegao je u Francusku zbog optužbi da je utajio 18,000,000€ poreza.</s><s>Godine 2014. je dobio službeno pomilovanje, a naredne godine ga je Forbes naveo kao 15. najbogatijeg čovjeka u supsaharskoj Africi, s imovinom u vrijednosti oko 400,000,000$.</s>

<s>Nakon što je Thomas Boni Yayi 2016. godine morao sići s vlasti zbog ustavog ograničenja od dva mandata, Patrice Talon se kandidirao za predsjednika i pobjedio bivšeg premijera Lionela Zinsoua u drugom krugu izbora.</s><s>Kao predsjednik je najavio jačanje veza s Francuskom te ograničenje ovlasti izvršne vlasti i predsjednika, što je bio neviđen prijedlog na afričkom kontinentu.</s><s>Ipak, tokom 2017. godine, Narodna skupština nije izglasala njegov prijedlog da se predsjednički mandat ograniči na samo jedan šestogodišnji mandat; Talonu su nedostajala samo tri glasa za prihvaćanje prijedloga.</s>

<s>Oženjen je s Claudine Gbènagnon, s kojom ima dvoje djece.</s>

<s>Reference</s>

<s>Beninski političari
Predsjednici Benina</s>

